́косъ: ́дное явле́ніе бг҃ома́тере ви́дяще, на высоту̀ добродѣ́телей взы́демъ, и у́мъ на нб҃о возведе́мъ: сегѡ́ бо ра́ди небоше́ственнѣ пріи́де, да привлече́тъ къ высотѣ̀ вопію́щыя є́й си́це: ра́дуйся, бл҃гослове́нная дв҃о, ѿ всѣ́хъ родѡ́въ бг҃омъ избра́нная: ра́дуйся, нбс̑ная цр҃и́це, гдс̑а бг҃а мт҃и и творца̀ вся́ческихъ: ра́дуйся, всера́достное а́гг҃лѡмъ пѣ́ніе: ра́дуйся, всежела́тельное всегѡ̀ мі́ра зрѣ́ніе: ра́дуйся, неподви́жимое вѣ́ры благоче́стія ѡснова́ніе: ра́дуйся, всесвѣ́тлое бл҃года́ти позна́ніе: ра́дуйся, бж҃іе къ зємны́мъ благоволе́ніе: ра́дуйся, земны́хъ къ бг҃у возведе́ніе: ра́дуйся, ѡѕло́блєннымъ душа́мъ утѣше́ніе: ра́дуйся, всѣ̂мъ вѣ̂рнымъ ско́рое поможе́ніе: ра́дуйся, дарова́нная ѿ бг҃а предста́тельнице ро́ду хрс̑тіа́нскому, єго́же и соблюда́й прилѣ́жнѡ ѿ вся́кихъ бѣ́дъ и ѕѡ́лъ, да зове́мъ тѝ: ра́дуйся, дв҃о, вѣ̂рнымъ спасе́ніе